Kongelig babygutt i Sverige
Det melder det svenske kongehuset på sin egen nettside. – Det ble en liten gutt, en sønn, som vi selvsagt er utrolig glade for, sa prins Carl Philip på en pressekonferanse tirsdag kveld. Gutten veide solide 3595 gram og var 49 centimeter lang. Prinsen avslørte også at de ikke selv visste kjønnet før fødselen var et faktum. – Det var et valg vi gjorde tidlig at vi ikke ville vite kjønnet. Vi ville at det skulle være en stor overraskelse, fortalte prinsen. – For meg og min frue er det en stor dag med masse følelser. Det går ikke an å beskrive, det har vært en omtumlende dag. Å se kvinnens kraft, og få se Sofia gå gjennom dette. Det er utrolige følelser. Jeg beundrer hva hun går gjennom, sa en bredt smilende prins som sa at han hadde fått klippe av navlestrengen - og at det hadde kommet tårer fra den nybakte faren. Riksmarskalken har gleden av å meddele at hennes kongelige høyhet prinsesse Sofia tirsdag 19. april klokken 1825 har født et friskt og raskt barn på Danderyds sykehus , het det i den korte meldingen fra Slottet tidligere på kvelden. – Så vel mor som barn har det bra. Barnet blir nummer fem i arverekken i Sverige . Expressens korrespondent har allerede snakket med Dronning Silvia, som nå har blitt farmor. Hun satt i et møte i New York da beskjeden kom. – Jeg satt i et viktig møte. Det var vanskelig å kommunisere, men jeg forsto at noe var på gang, sier hun og fortsetter. – Utrolig, jeg er så glad. Prinsessen var på sitt siste offisielle oppdrag 1. april, da hun besøkte Sophiahemmet Sykehus i Stockholm. Den gang var hun hemmelighetsfull med tanke på om det er en prins eller prinsesse som var på vei. – Dere får vente og se, uttalte prinsesse Sofia, den tidligere reality-stjernen og glamourmodellen , i et TV-intervju med Expressen. Bakgrunn: Fra arbeiderfamilie til kongens bord Sofia Hellqvist sa ja til sin prins Carl Philip sommeren 2015 på et storstilt bryllup i Stockholm. Den gang kuppet prinsesse Sofia bryllupsfesten med en egen sang . – « Til mitt siste åndedrag skal jeg elske deg, med alt jeg har » låt en av tekstlinjene i sangen. Fire måneder kom beskjden om at de to ventet barn. – Vi er så lykkelige og glade over å kunne meddele at vi venter vårt første barn. Vi har store forventninger, skrev prins Carl Philip og prinsesse Sofia i en pressemelding.
Prinsesse Sofia har fått en sønn med prins Carl Philip.